Μιλώντας στον τηλεοπτικό σταθμό ΑΝΤ1, ο υφυπουργός ανέφερε ότι πριν από περίπου ένα μήνα στην αρμόδια επιτροπή της Βουλής είχε προτείνει να περιληφθεί διάταξη στον Ποινικό Κώδικα θέσπισης «κοινωνικής θητείας» για τους υπαίτιους σωματικών βλαβών σε τροχαία ατυχήματα, ώστε «να προσφέρουν στην απάλειψη του πόνου προσφέροντας κοινωνική εργασία».

Για τα πρόστιμα πρότεινε αναλογική επιβολή τους, ανάλογα με το εισόδημα, λέγοντας: «Ένα πρόστιμο 30 ή 50 ευρώ δεν έχει την ίδια επίπτωση σε ένα εισόδημα 10.000 ευρώ όπως σε ένα εισόδημα 50.000 ή 100.000 ευρώ».

Ο κ. Μαυραγάνης πρόσθεσε ότι το πλαίσιο της πρότασής του θα το παρουσιάσει και θα το συζητήσει στις 28 Μαρτίου σε ειδική επιτροπή του ΟΗΕ, που συνέρχεται στη Μάλτα.